कोरोना अपडेट: देश में 24 घंटों में 2,897 नए मामले, 54 मरीज़ों की मौत
दिल्ली: देश में आज फिर कोरोना के मामलो में इजाफ़ा हुआ है। वहीं कोरोना के साथ-साथ दुनियाभर में एक ओर खतरनाक वायरस ने अपने पैर पसारने शुरू कर दिए हैं। जिसका नाम मंकीपॉक्स है। जानकारी के मुताबित मंकीपॉक्स वायरस बंदरों और चूहों से मनुष्य में फैलता है। दावा है कि हाल ही में इसका एक केस नाइजीरिया से ब्रिटेन पहुंचे एक यात्री में पाया गया है। मंकीपॉक्स आसानी से फैलता नहीं है, लेकिन फिर भी इसे लेकर अलर्ट रहने के निर्देश दिए जा रहे हैं। मंकीपॉक्स वायरस के फैलने से व्यक्ति में स्मॉल पॉक्स और चेचक जैसे लक्षण दिखाई देते हैं। व्यक्ति को बुखार और सिरदर्द होना इस वायरस का पहला लक्षण है। और शरीर पर गहरे लाल रंग के दाने देखें जा सकते हैं।
मीडिया रिपोर्ट के मुताबित स्वास्थ्य विशेषज्ञों का मानना है की मंकीपॉक्स लोगों के बीच आसानी से नहीं फैलता है। आम जनता के लिए इसका ख़तरा बहुत कम है। स्वास्थ्य एजंसी इस पर काम कर रही है ताकि उन व्यक्तियों से संपर्क किया जा सके, जिनके संक्रमण की पुष्टि से पहले मामले के साथ निकट संपर्क था, ताकि उनका आकलन किया जा सके और सलाह दी जा सके। यूकेएचएसए और एनएचएस ने आयातित संक्रामक रोग के मामलों से निपटने के लिए अच्छी तरह से स्थापित और मजबूत संक्रमण नियंत्रण प्रक्रिया की हैं और इनका सख्ती से पालन किया जाएगा।
7446 अगर हम देश में कोरोना के मामलों की बात करे तो, देश में आज फिर कोरोना के मामलो में क़रीब 27 फीसदी की बढ़ोतरी हुई है। स्वास्थ्य मंत्रालय द्वारा आज बुधवार, 11 मई को जारी आंकड़ों के अनुसार देश में 24 घंटों में कोरोना के 2,897 नए मामले सामने आए हैं। जबकि कल 10 मई को कोरोना के 2,288 मामले सामने आए थे। वहीं देशभर में कोरोना के सबसे ज्यादा मामले दिल्ली से सामने आ रहे है। दिल्ली में आज फिर कोरोना के एक हज़ार से ज़्यादा मामले दर्ज़ किए गए है। जबकि कल 10 मई को क़रीब 800 मामले सामने आए थे।
इसके अलावा बीते दिन देश भर में कोरोना से 54 मरीज़ों की मौत हुई है। जिनमें से 48 मरीज़ों की मौत केरल में हुई, महाराष्ट्र में 2 मरीज़ों की मौत हुई और एक-एक मरीज़ की मौत दिल्ली, उत्तर प्रदेश, राजस्थान और हिमाचल प्रदेश में हुई है। हालांकि इस बीच देश भर में कोरोना से पीड़ित 2,986 मरीज़ों को ठीक किया गया है। और एक्टिव मामलों में आज 143 मामले कम हुए हैं।
देश में अब कोरोना संक्रमण के मामलों की संख्या बढ़कर 4 करोड़ 31 लाख 10 हज़ार 586 हो गयी है। जिनमें से अब तक 5 लाख 24 हज़ार 157 लोगों की मौत हो चुकी है। वहीं देश में कोरोना से पीड़ित 98.74 फ़ीसदी यानी 4 करोड़ 25 लाख 66 हजार 935 मरीज़ों को ठीक किया जा चुका है। देश में अब एक्टिव मामलों की संख्या घटकर 0.05 फ़ीसदी यानी 19 हज़ार 494 हो गयी है।
स्वास्थ्य मंत्रालय की ताजा जानकारी के अनुसार देश में कोरोना वैक्सीन की अब तक 1 अरब 90 करोड़ 67 लाख 50 हज़ार 631 डोज दी जा चुकी हैं। जिनमें से 14 लाख 83 हज़ार 878 वैक्सीन की डोज पिछले 24 घंटों में दी गयी है।
भारतीय आयुर्विज्ञान अनुसंधान परिषद (ICMR) द्वारा जारी आंकड़ों के अनुसार कोरोना के 84 करोड़ 19 लाख 86 हज़ार 891 सैंपलों की जांच की जा चुकी है। जिनमें से 4 लाख 72 हज़ार 190 सैंपलों की जांच पिछले 24 घंटों में हुई है।
राज्यवार कोरोना के नये मामले
देश में पिछले 24 घंटों में कोरोना के 2,897 नए मामले दर्ज किए गए हैं। जिनमें दिल्ली से 1,118 मामले, हरियाणा से 401 मामले, केरल से 346 मामले, उत्तर प्रदेश से 278 मामले, महाराष्ट्र से 223 मामले, कर्नाटक से 129 मामले, राजस्थान से 74 मामले, पश्चिम बंगाल से 46 मामले, तमिलनाडु से 40 मामले, गुजरात और मिज़ोरम से 33-33 मामले, मध्य प्रदेश से 30 मामले, तेलंगाना और पंजाब से 28-28 मामले और उत्तराखंड से 18 मामले सामने आए हैं।
साथ ही, ओडिशा और चंडीगढ़ से 12-12 मामले, गोवा से 11 मामले, हिमाचल प्रदेश से 10 मामले, बिहार से 6 मामले, आंध्र प्रदेश और जम्मू कश्मीर से 5-5 मामले, छत्तीसगढ़ से 3 मामले, पुडुचेरी और नागालैंड से 2-2 मामले और एक-एक मामला झारखण्ड, मेघालय, अरुणाचल प्रदेश और लद्दाख से सामने आया है। बीते दिन असम, मणिपुर, त्रिपुरा, सिक्किम, लक्षद्वीप, अंडमान और निकोबार द्वीप समूह और दादरा नगर हवेली और दमन दीव से कोई मामला सामने नहीं आया है।
अपने टेलीग्राम ऐप पर जनवादी नज़रिये से ताज़ा ख़बरें, समसामयिक मामलों की चर्चा और विश्लेषण, प्रतिरोध, आंदोलन और अन्य विश्लेषणात्मक वीडियो प्राप्त करें। न्यूज़क्लिक के टेलीग्राम चैनल की सदस्यता लें और हमारी वेबसाइट पर प्रकाशित हर न्यूज़ स्टोरी का रीयल-टाइम अपडेट प्राप्त करें।
hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva awa_Deva hin_Deva